CELEX: 62009CA0014
Language: fi
Date: 2010-02-04 00:00:00
Title: Asia C-14/09: Unionin tuomioistuimen tuomio (toinen jaosto) 4.2.2010 (Verwaltungsgericht Berlinin (Saksa) esittämä ennakkoratkaisupyyntö) — Hava Genc v. Land Berlin (ETY:n ja Turkin välinen assosiaatiosopimus — Assosiaationeuvoston päätös N:o 1/80 — 6 artiklan 1 kohta — Työntekijän käsite — Vähäinen palkkatyö — Saavutettujen oikeuksien menettämisen edellytys)

27.3.2010   
            
            
               FI
            
            
               Euroopan unionin virallinen lehti
            
            
               C 80/4
            
         Unionin tuomioistuimen tuomio (toinen jaosto) 4.2.2010 (Verwaltungsgericht Berlinin (Saksa) esittämä ennakkoratkaisupyyntö) — Hava Genc v. Land Berlin
   (Asia C-14/09) (1)
   
   (ETY:n ja Turkin välinen assosiaatiosopimus - Assosiaationeuvoston päätös N:o 1/80 - 6 artiklan 1 kohta - Työntekijän käsite - Vähäinen palkkatyö - Saavutettujen oikeuksien menettämisen edellytys)
   2010/C 80/07
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgericht Berlin
   
      Pääasian asianosaiset
   
   
      Kantaja: Hava Genc
   
      Vastaaja: Land Berlin
   
      Oikeudenkäynnin kohde
   
   Ennakkoratkaisupyyntö — Verwaltungsgericht Berlin — ETY–Turkki-assosiaationeuvoston päätöksen N:o 1/80 6 artiklan 1 kohdan tulkinta — Sellaisen Turkin kansalaisen oleskeluoikeus vastaanottavassa jäsenvaltiossa, jonka saapuminen tämän jäsenvaltion alueelle on ollut oikeutettu syystä, jota ei enää ole, ja jonka työskentely on vain vähäistä siten, että sille on tyypillistä 5,5 tunnin viikoittainen työaika — Työsuhteelta edellytettävät vähimmäisvaatimukset, jotta työskentelyä voidaan pitää päätöksessä N:o 1/80 tarkoitettuna säännönmukaisena työskentelynä
   
      Tuomiolauselma
   
   
               1)
            
            
               Henkilö, joka on pääasian kantajan tilanteen kaltaisessa tilanteessa, on assosiaation kehittämisestä 19.9.1980 tehdyn, Euroopan talousyhteisön ja Turkin välisellä assosiaatiosopimuksella perustetun assosiaationeuvoston päätöksen N:o 1/80 6 artiklan 1 kohdassa tarkoitettu työntekijä, kunhan kyseessä oleva palkkatyö on aitoa ja todellista. Ennakkoratkaisua pyytäneen tuomioistuimen asiana on tehdä tarvittavat tosiseikkojen tarkastukset arvioidakseen, onko sen käsiteltävänä olevassa asiassa kyse tällaisesta työstä.
            
         
               2)
            
            
               Päätöksen N:o 1/80 6 artiklan 1 kohdassa tarkoitettu turkkilainen työntekijä voi vedota Euroopan talousyhteisön ja Turkin väliseen assosiaatiosopimukseen perustuvaan vapaata liikkuvuutta koskevaan oikeuteensa, vaikka tarkoitusta, jonka vuoksi hän saapui vastaanottavaan jäsenvaltioon, ei enää ole. Kun tällainen työntekijä täyttää kyseisen 6 artiklan 1 kohdassa määrätyt edellytykset, hänen oikeudelleen oleskella vastaanottavassa jäsenvaltiossa ei voida asettaa lisäedellytyksiä, jotka koskevat etujen, joilla oleskelu voidaan perustella, olemassaoloa tai työn luonnetta.
            
         
      (1)  EUVL C 102, 1.5.2009.